open-index/open-wikipedia-markdown huggingface dataset:
19. etappe av Tour de France 2015

**Den nittende etappen av [[Tour de France 2015]]** var en 138 km lang fjelletappe. Etappen ble kjørt 24. juli.

## Sammendrag

## Poeng- og klatrespurter
### Klatrespurt (Col du Chaussy)
1. kategorisert stigning etter 15,5 km

### Poengspurt (Épierre)
Etter 42 km

### Klatrespurt (Col de la Croix de Fer)
HC-kategorisert stigning etter 83 km

### Klatrespurt (Col du Mollard)
2. kategorisert stigning etter 103 km

### Klatrespurt - målgang (La Toussuire)
1. kategorisert stigning etter 138 km

## Resultatliste

## Manglende ryttere

*  Michael Valgren (TCS) - fullførte ikke

## Referanser




## Eksterne lenker
* 
* letour.fr - 19. etappe
Cary (Nord-Carolina)

**Cary** er et tettsted i de to fylkene Wake og Chatham i delstaten Nord-Carolina i USA. Nesten hele tettstedets areal ligger i Wake County, bortsett fra et mindre område i vest. I 2013 hadde byen ett innbyggertall på 151 088, noe som gjorde tettstedet til det nest største tettstedet i Wake County og det sjuende største i delstaten. Cary er det største tettstedet i Nord-Carolina uten bystatus og det nest største i USA, bak Gilbert i Arizona. Ifølge Bureau of the Census var Cary den femte raskest voksende by/tettstedet i USA mellom 1. september 2006 og 1. september 2007. Cary er en del av Raleigh-Cary storbyområdet som har ett innbyggertall på 1 130 490. Byen ble grunnlagt i 1750 og er oppkalt etter den tidligere kongressrepresentanten fra Ohio Samuel Fenton Cary.

Over to-tredjedeler (68 %) av Cary sine innbyggere over 24 år og eldre har en eller annen form for høyere utdannelse. Cary har en av de laveste kriminalitetsratene i delstaten, der den er 79 % lavere enn gjennomsnittet i Nord-Carolina.

## Vennskapsbyer
* , Markham
* , Meath
* , Hsinchu
* , Le Touquet

## Referanser


## Eksterne lenker
* 
* Cary Chamber of Commerce
* 
* Cary Downtown - Heart of Cary
Kepler-452

**Kepler-452** er en G-klasse-stjerne beliggende ca. &nbsp;lysår fra jorden, i stjernebildet Svanen. Den har en temperatur omtrent tilsvarende solen, men er 20 % mer lyssterk, fire prosent mer massiv og har 10 % større diameter. Stjernen er også 1,5&nbsp;milliarder år eldre enn solen, dvs. den er omtrent seks milliarder år gammel.

Eksoplaneten Kepler-452b, som går i bane innenfor stjernens beboelige sone, ble oppdaget av Keplerteleskopet i juli 2015.

## Referanser
20. etappe av Tour de France 2015

**Den tyvende etappen av [[Tour de France 2015]]** var en 110,5 km lang fjelletappe. Etappen ble kjørt fra Modane til L'Alpe d'Huez den 25. juli.

Col du Galibier og Col du Télégraphe var opprinnelig en del av etappen, men på grunn av et jordskred i april, ble det i juni bestemt at etappen måtte legges om. Ny stigning ble Col de la Croix de Fer, som også ble kjørt på den foregående etappen.

## Sammendrag

## Poeng- og klatrespurter
### Klatrespurt (Col de la Croix de Fer)
HC-kategorisert stigning etter 56 km

### Poengspurt ([[Le Bourg-d'Oisans]])
Etter 94,5 km

### Klatrespurt - målgang ([[L'Alpe d'Huez]])
HC-kategorisert stigning etter 110,5 km

## Resultatliste

## Referanser



## Eksterne lenker
* 
* letour.fr - 20. etappe
18. etappe av Tour de France 2015

**Den attende etappen av [[Tour de France 2015]]** var en 186,5 km lang fjelletappe. Etappen ble kjørt 23. juli fra Gap i Hautes-Alpes til Saint-Jean-de-Maurienne i Savoie.

## Sammendrag

## Poeng- og klatrespurter
### Klatrespurt (Col Bayard)
2. kategorisert stigning etter 6,5 km

### Klatrespurt (Rampe du Motty)
3. kategorisert stigning etter 35 km

### Klatrespurt (Côte de la Mure)
3. kategorisert stigning etter 60,5 km

### Klatrespurt (Col de Malissol)
3. kategorisert stigning etter 70,5 km

### Klatrespurt (Col de la Morte)
2. kategorisert stigning etter 85 km

### Poengspurt (Rioupéroux)
Etter 107,5 km

### Klatrespurt (Col du Glandon)
HC-kategorisert stigning etter 147 km

### Klatrespurt (Lacets de Montvernier)
2. kategorisert stigning etter 176,5 km

## Resultatliste

## Manglende ryttere

*  Louis Meintjes (MTN) - stilte ikke til start
*  Mark Renshaw (EQS) - fullførte ikke

## Referanser




## Eksterne lenker
* 
* letour.fr - 18. etappe
Hellvik gamle brygge plantefredningsområde

**Hellvik gamle brygge plantefredningsområde** utgjør et lite belte langs sjøen like nord for Hellvik brygge på østsiden av Nesodden i Akershus. Formålet med vernet er  er å ivareta den svært sjeldne plantearten hvitmure og dens livsmiljø. Arten er oppført som *kritisk truet* (CR) i Norsk rødliste for arter 2010. Arten er bare påvist på noen få lokaliteter i Oslofjordområdet. Forekomsten ved Hellvik gamle brygge er sammen med forekomsten på Løkeneshalvøya i Asker trolig de eneste livskraftige populasjonene av arten i Norge. 

## Referanser
Philip K. Crowe

**Philip Kingsland Crowe** (født 7. januar 1908 i New York,  død 1976)  var en amerikansk diplomat.  Fra 1969 til 1973 var han USAs ambassadør i Norge. 

Crowe var journalist i *New York Evening Post*, reiste i Fransk Indokina og drev storviltjakt, før han arbeidet med annonser i magasinene ''Life'' og *Fortune*. Under andre verdenskrig arbeidet han i Office of Strategic Services der han han var sjef for hemmelig etterretning i krigsskueplassen som omfattet Kina, Burma og India.

Han begynte i utenrikstjenesten i 1948. Crowe var ambassadør på Ceylon fra 1953 til 1958 og i Sør-Afrika fra 1959 til 1961. I 1969 ble han utnevnt til ambassadør i Norge. Han presenterte sine akkreditiver den 23. juni 1969 og tjenestegjorde fram til 31. august 1973. Etter ambassadørperioden i Norge, var Crowe ambassadør i Danmark fra 1973 til 1975.

Han utga flere bøker om friluftsliv, naturvern og sin tid som diplomat.

## Referanser
Thomas R. Byrne

**Thomas R. Byrne** (født 1923 i West Englewood i Teaneck i New Jersey, død 20. mars 2014 i Bethesda i Maryland) var en amerikansk diplomat.  Fra 1973 til 1976 var han USAs ambassadør i Norge.

Byrne var karrierediplomat. Han presenterte sine akkreditiver som USAs ambassadør i Norge den 4. oktober 1973 og tjenestegjorde fram til 10. april 1976. Etter stasjoneringen i Norge var han ambassadør i Tsjekkoslovakia fra 1976 til 1978.

## Referanser
Kepler-452b

**Kepler-452b** er en planet i bane rundt G-klasse-stjernen Kepler-452. Planeten ble identifisert av Keplerteleskopet og oppdagelsen ble offentliggjort av NASA 23. juli 2015. Dette er den første planeten med jordlignende størrelse funnet å gå i bane innenfor den beboelige sonen til en stjerne som ligner på solen. Per dato er dette den planeten som ligner nest mest på jorden, av de kjente planetene, etter Kepler-438b.

Planeten befinner seg ca. &nbsp;lysår fra vårt solsystem, og med romsonden *[[New Horizons]]*' hastighet (14,5 kilometer i sekundet i forhold til solen) vil det ta 25,8&nbsp;millioner år å nå frem dit.

## Referanser


## Eksterne lenker
*  NASA – Kepler Mission
*  NASA – Kepler Discoveries – Summary Table 
*  Habitable Exolanets Catalog ved University of Puerto Rico at Arecibo
Louis A. Lerner

**Louis Abraham Lerner** (født 12. juni 1935 i Chicago, død 14. november 1984 i Chicago) var en amerikansk diplomat.  Fra 1977 til 1980 var han USAs ambassadør i Norge. 

Lerner arbeidet i familiens avishus, Lerner Newspapers, i hjembyen Chicago. Han var også aktiv i Det demokratiske parti. Lerner var politisk utnevnt ambassadør og ble nominert til embetet av president Jimmy Carter. Han presenterte sine akkreditiver den 23. august 1977 og tjenestegjorde fram til 28. januar 1980.

## Referanser
Kepler-438b

**Kepler-438b** (også kjent som KOI-3284.01) er en eksoplanet med bekreftet masse tilnærmet jorden, sannsynligvis steinete og i bane innenfor den beboelige sonen til den røde dvergstjernen Kepler-438, omtrent  fra jorden i stjernebildet Lyren. Planeten ble oppdaget av NASAs Keplerteleskop 6. januar 2015. Per dato er den den kjente eksoplaneten som ligner mest på jorden.

## Referanser




## Eksterne lenker
* 

*  NASA – Kepler Mission.
*  NASA – Kepler Discoveries – Summary Table .
*  NASA – Kepler-438b i The Extrasolar Planets Encyclopaedia.
Kepler-438

**Kepler-438** er en rød dvergstjerne i stjernebildet Lyren, omtrent 470&nbsp;lysår fra jorden. Stjernen er kjent for sitt planetsystem, som inkluderer Kepler-438b, en mulig jordlignende eksoplanet som ligger innenfor Kepler-438s beboelige sone.

## Referanser
Sidney Rand

**Sidney Anders Rand** (født i Eldred i Minnesota, død 16. desember 2003 i Northfield i Minnesota) var en amerikansk rektor og diplomat.  Han var rektor ved St. Olaf College og fra 1980 til 1981 var han USAs ambassadør i Norge.

Rand var luthersk prest og arbeidet ved Concordia University før han ble president ved Waldorf College i Iowa og direktør for collegeutdanning i den evangelisk-lutherske kirke i Minneapolis. Fra 1963 og til 1980 var han rektor for St. Olaf College i Northfield i Minnesota.

Som diplomat var Rand politisk utnevnt. Han ble nominert til ambassadørposten i Norge av president Jimmy Carter. Rand presenterte sine akkreditiver den 4. mars 1980 og tjenestegjorde fram til 14. februar 1981.

Etter ambassadørperioden var over og han ble pensjonist, var han i kortere perioder rektor ved Augustana College i Sioux Falls i Sør-Dakota (1986–1987 og 1992–1993) og ved Suomi College i Hancock i Michigan (1990–1991).

I 1996 utga han boka *In Pleasant Places* om sitt liv.

## Referanser
Thomas A. Loftus

**Thomas A. Loftus** (født 24. april 1945 i Stoughton i Wisconsin) er en amerikansk demokratisk politiker og diplomat. Han var USAs ambassadør i Norge fra 1993 til 1997.

Loftus satt i Wisconsins lovgivende forsamling fra 1977 til 1991 og var forsamlingens president fra 1983 til 1991. I 1990 var han demokratenes kandidat til guvernør i Wisconsin.

Som diplomat var Loftus politisk utnevnt. Han ble nominert til ambassadørposten i Norge av president Bill Clinton. Han presenterte sine akkreditiver den 18. november 1993 og tjenestegjorde fram til 22. desember 1997.

Da perioden som ambassadør i Oslo var over ble han engasjert som spesialrådgiver av Gro Harlem Brundtland i forbindelse med at hun i 1998 overtok som generaldirektør i Verdens helseorganisasjon (WHO).

## Referanser
John Owoeri

**John Owoeri** (født 13. januar 1987) er en nigeriansk fotballspiller som spiller for den kinesiske klubben Beijing Sport University FC.

## Karriere som klubbspiller
Owoeri spilte for Polavis, Zumaz og Nigeria Port Authority som ung spiller. Fram til 2009 spilte han for Bendel Insurance, nederlandske Feyenoord, belgiske Westerlo, samt for Enyimba International. I 2009 spilte han for Heartland, og scoret to mål for klubben i åpningskampen i Afrikas Champions League 2009, hvor Heartland slo Monrovia Black Star 10–1. Etter to sesonger for klubben, signerte han for egyptiske Ismaily. I august 2012 forlot han Ismaily til fordel for nigerianske Sunshine Stars. Han spilte tre måneder for klubben, før han 2. november 2012 signerte for Warri Wolves.

Allsvenskan-klubben Åtvidabergs FF kunne 25. april 2013 meddele at John Owoeri hadde signert for klubben, og var spilleklar. Han var ubenyttet reserve for Åtvidabergs FF i 0–0-oppgjøret borte mot Kalmar FF 27. april 2013, og fikk sin debut for Åtvidabergs FF 4. mai samme år, da Åtvidabergs FF slo Djurgårdens IF 5–1 på hjemmebane. Åtvidabergs FF forlenget i mai 2015 kontrakten med Owoeri til etter 2016-sesongen.

## Karriere som landslagsspiller
Owoeri deltok for Nigerias U20-lag i U20-VM i Nederland 2005. Han var målscorer for Nigeria i kvartfinalen, i et mesterskap hvor Nigeria tok seg helt til finalen. Han har spilt én landskamp for Nigeria, da Nigeria møtte Guinea i kvalifiseringen til Afrikamesterskapet i 2012.

## Overgangskontrovers med Ismaily
John Owoeri ble i april 2015 dømt av FIFA til å betale sin tidligere klubb, egyptiske Ismaily, 1,3 millioner SEK, på grunn av kontraktsbrudd da Owoeri forlot klubben i 2012. Owoeri selv hevdet at hans tidligere klubb ikke hadde betalt ham lønn over en periode på flere måneder. Åtvidabergs FF ble som nåværende klubb for spilleren stilt solidarisk ansvarlig for beløpet i henhold til FIFAs reglement. Åtvidabergs FF kom til forlik med klubben etter kort tid, hvor beløpet skulle tilbakebetales over tid.

## Referanser


## Eksterne lenker
* 
* «John Owoeri», profil på SvFFs hjemmeside 
* «John Owoeri», profil på Åtvidabergs FFs hjemmeside
Robert D. Stuart

**Robert Douglas Stuart jr.** (født 26. april 1916 i Winnetka i Illinois, død 8. mai 2014 under reise fra Frankrike til USA) var en amerikansk forretningsmann og diplomat. Fra 1984 til 1989 var han USAs ambassadør i Norge.

## Liv og virke
### Bakgrunn
Robert D. Stuart var sønn av R. Douglas Stuart. Hans bestefar, Robert Stuart, var en av grunnleggerne av Quaker Oats Company.

Han ble utdannet ved Princeton University der han tok en B.A. i 1937. Han begynte så ved Yale Law School.

Som student ved Yale grunnla han i 1940 America First Committee som kjempet mot at USA skulle bryte den isolasjonistiske politikken og gå inn i andre verdenskrig.

### Forretningsmann
Stuart satt i ledelsen for familieselskapet Quaker Oats Company og var styremedlem i First National Bank of Chicago, United Airlines, Deere & Company i USA og Molson i  Canada.  Han var aktiv i Det republikanske parti og satt i Republican National Committee.

Stuart var medlem i en rekke kommisjoner og styrer. I tillegg til å lede Quaker Oats satt Stuart i styrene for First National Bank of Chicago, United Airlines, Deere & Company og Molson.  Stuart var aktiv i Det republikanske parti.  Fra 1964 ilo 1972 var han medlem fra Illinois i Republican National Committee. Han var også aktiv i Boy Scouts of America og Chicago Urban League.

; Ambassadør i Norge
Som diplomat var Stuart politisk oppnevnt. Han ble nominert til ambassadørposten i Oslo av president Ronald Reagan. Stuart presenterte sine akkreditiver den 16. oktober og tjenestegjorde fram til 17. juli 1989.

Robert D. Stuart var president i Council of American Ambassadors (CAA).

Han ble i 1995 gift med Ingegjerd Løvenskiold.

## Referanser
Robin Chandler Duke

**Robin Chandler Duke** (født 13. oktober 1923 i Baltimore, død 6. februar 2016 i Charleston) var en amerikansk diplomat. Hun var USAs ambassadør i Norge fra 2000 til 2001.

Duke arbeidet som journalist, men utdannet seg innen finans og ble aksjemegler på New York Stock Exchange. Hun har vært engasjert i kvinnesak og var med på å ta initiativ til United States–Japan Foundation.

I 1980 utnevnte president Jimmy Carter henne til ambassadør og delegasjonsleder i forbindelse med UNESCOs møte i Beograd. Duke var politisk utnevnt diplomat. Hun ble nominert til ambassadørposten i Norge av president Bill Clinton. Hun presenterte sine akkreditiver den 12. september 2000 og tjenestegjorde til 1. mars 2001.

Hun var gift med Angier Biddle Duke, protokollsjef for president John F. Kennedy og USAs ambassadør i Danmark, Spania og Marokko.

## Referanser


## Eksterne lenker
* Robin Chandler Duke, Political Activist – New York Magazine
Samuel D. Heins

**Samuel D. Heins** (født 31. mai 1947) er en amerikansk advokat som var USAs ambassadør i Norge fra 10. mars 2016 til 12. januar 2017.

Heins er utdannet jurist fra University of Minnesota (1972) og har arbeidet som advokat. Han har engasjert seg i menneskerettighetsspørsmål og har vært med i grunnleggelsen av Advocates for Human Rights og Center for Victims of Torture. Heins har også vært styremedlem i Ploughshares Fund, PEN American Center og American Civil Liberties Union of Minnesota.

Etter at George Tsunis ikke ble godkjent av Senatet, nominerte president Barack Obama i mai 2015 Heins til posten som ambassadør i Norge. Heins er en av Obamas støttespillere og har bidratt økonomisk til hans presidentkampanje.  I mai 2015 ble han nominert til posten som USAs ambassadør i Norge. Senatet godkjente nominasjonen i februar 2016. Heins overleverte sine akkreditiver til kong Harald ved en audiens 10. mars 2016.

## Referanser
QuickSynergy

**QuickSynergy** er et grafisk brukergrensesnitt for OS X og Linux for konfigurering av Synergy. Synergy er en applikasjon som tillater brukeren å dele datamus og tastatur mellom to eller flere datamaskiner, ved å bruke TCP/IP protokollen mellom maskiner med ulike operativsystemer, slik som Mac OS, Linux og Microsoft Windows.
David B. Hermelin

**David Bernard Hermelin** (født 27. desember 1936 i Detroit i Michigan, død 22. november 2000 i Detroit) var en amerikansk diplomat.  Fra 1998 til 2000 var han USAs ambassadør i Norge.

Hermelin drev i eiendomsbransjen og var aktiv som filantrop.

Som diplomat var Hermelin politisk utnevnt. Han ble nominert til ambassadørposten i Norge av president Bill Clinton. Hermelin presenterte sine akkreditiver den 8. januar 1998 og tjenestegjorde fram til 7. januar 2000.

## Referanser
Gustav Jansson

**Gustav Jansson** (født 24. februar 1986) er en svensk fotballspiller som spiller for Värmbols FC.

## Karriere
Jansson startet karrieren i Katrineholms AIK, og spilte for Värmbols FC fra 2004 til 2009. I 2010 gikk han til Åtvidabergs FF. Han spilte første kamp for klubben, og sin første kamp i Allsvenskan 2. mai 2012, da han i 74. minutt kom inn for Henrik Gustavsson i et 0–3-oppgjør på hjemmebane mot BK Häcken.

Jansson har i løpet av oppholdet i Åtvidabergs FF hatt funksjon som andrekeeper, etter Henrik Gustavsson. Jansson forlenget kontrakten med Åtvidabergs FF i 2014 fram til etter 2015-sesongen.

## Referanser


## Eksterne lenker
* 
* «Gustav Jansson», profil på SvFFs hjemmeside 
* «Gustav Jansson», profil på Åtvidabergs FFs hjemmeside
Amazon Elastic Compute Cloud

**Amazon Elastic Compute Cloud (EC2)** er en sentral de av Amazon.com's nettskyplattform, Amazon Web Services. EC2 gjør det mulig å leie virtuelle datamaskiner hvor man kjører sine egne dataprogrammer. Brukerne kan boote en Amazon Machine Image for å skape en virtuell maskin med den ønskede programvare. En bruker kan skape og terminere instanser av den virtuelle maskinen, og får kontroll over den geografiske lokalitet av instanser som tillater latensptimalisering og en høy grad av redundans.

EC2 er tilgjengelig for operativsystemene Microsoft Windows, Linux og FreeBSD.

## Referanser

## Eksterne lenker
*
Ruben Lameiras

**Rúben Barcelos De Sousa Hernandeź Mativa Gonzalé Prasina Davé Lameiras** (født 1994) er en portugisisk fotballspiller som spiller for .

## Karriere
Lameiras ble, via , en del av s ungdomsakademi i juli 2011, og signerte proffkontrakt med klubben juli 2014. Lameiras spilte åtte kamper og scoret ett mål for klubbens U21-lag i løpet av 2014/15-sesongen. Den 26. mars 2015 ble det kjent at Lameiras ville spille på utlån i Allsvenskan-klubben Åtvidabergs FF, i en låneavtale som gikk ut juni, med mulighet for forlengelse.

Lameiras spilte første kamp for Åtvidabergs FF i Allsvenskan 5. april 2015, hvor Åtvidabergs FF tapte 0–1 mot IFK Göteborg på bortebane. Lameiras fikk elleve seriekamper for Åtvidabergs FF, før han 10. juni ble hentet tilbake til London.

Lameiras prøvespilte for  sommeren 2015.

## Referanser


## Eksterne lenker
* 
* «Ruben Lameiras», profil på SvFFs hjemmeside
IBM System z9

**IBM System z9** var en familie med IBM stormaskiner som ble utviklet og produsert av IBM. Stormaskinene var bygd opp rundt 64-biter CISC mikroprosessoren **z9**. Dette var en superskalær og flerkjerners implementasjon av datamaskinarkitekturen z/Architecture. De første modellene av **IBM System z9** ble lansert 16. september 2005.

Datamaskinene er bakoverkompatible med 32-biter IBM System/360, IBM System/370 og IBM ESA/390.  Maskinene markerer slutten på den tidligere brukte navnekonvensjonene IBM eServer og IBM System z. IBM System z9 var også den siste stormaskin som NASA brukte.

IBM trakk tilbake sin støtte til **IBM System z9** den 17. november 2009, etter å ha lansert etterfølgeren IBM System z10 den 21. oktober 2008.

## Referanser


## Eksterne lenker
* IBM.com: Hardware Management Console Operations Guide - Version 2.9.0
* IBM.com: System z9 109 System Overview
*IBM.com: System z ( IBM Mainframe ) Homepage
*IBM Redbooks for System z
Søsterskip

Et **søsterskip** er et skip som har samme form og fasong som sitt tvillingskip. De to skipene har de samme metriske mål og er ofte bygd av det samme verft og bestilt av det samme rederiet, det er gjerne 1–2 års byggetid imellom dem.

## Eksempel på søsterskip
*RMS «Titanic», HMHS «Britannic» og RMS «Olympic»
* DS «Kristianiafjord» og DS «Bergensfjord»

## Referanser


## Eksterne lenker
*
Biasca

**Biasca** er en by i distriktet Riviera i den sveitsiske kantonen Ticino.
Kommunen, som omfatter Biasca og fem landsbyer, ligger ved munningen av Blenio-dalen. Biasca grenser i øst til kantonen Graubünden.

Italiensk er offisielt språk i kommunen.

## Referanser


## Eksterne lenker
*
GNOME Shell

**GNOME Shell** er det grafiske skallet til skrivebordsmiljøet GNOME. Det ble introdusert i versjon 3.0, som ble lansert 6. april 2011. Det sørger for grunnleggende funksjonalitet som å starte applikasjoner, svitsje mellom vinduer og er også en widget maskin. GNOME Shell erstattet GNOME Panel og enkelte andre komponenter i GNOME 2.

GNOME Shell er skrevet i C og JavaScript som en plugin for Mutter.

## Referanser


## Eksterne lenker
* 
*
Laini Taylor

**Laini Taylor** (født 11. desember 1971) er en amerikansk forfatter av fantasylitteratur. Hun bor i Portland i USA, sammen med sin mann, illustratøren Jim di Bartolo, og datteren deres, Clementine. Hun er aller mest kjent for å ha skrevet Ønskemesterens datter-serien, som består av bøkene *Mørk engel* fra 2012, *Støv og stjerneskinn* fra 2013 og *Guder og monstre* fra 2015. Ønskemesterens datter-trilogien er utgitt på norsk av Bazar Forlag.

Laini Taylor ble født i Chico i California, og ønsket hele barndommen å bli forfatter. Hun flyttet mye rundt i oppveksten, og snakker litt fransk og litt italiensk.

I 1994 ble hun utekesaminert fra University of California, Berkely med en grad i engelsk. Hun har også studert illustrasjon ved California College of Arts & Crafts.

Hun har også jobbet som redaktør for reisebøker, bokhandler, servitør, illustratør og designer.

I 2001 giftet hun seg med Jim di Bartolo, og i 2009 fikk de datteren Clementine sammen.

## Referanser


## Eksterne lenker
* 
* 
*
Demmin

**Demmin** er en by i Mecklenburg-Vorpommern i det nordøstlige Tyskland. Den hadde 11&nbsp;717 innbyggere i 2011.

## Referanser


## Eksterne lenker
*
Hans Eysenck

**Hans Jürgen Eysenck** (1916–1997) var en tyskfødt, britisk psykolog som var professor ved University of London. Han var Storbritannias mest aktive og produktive forsker innenfor klinisk og eksperimentell personlighetspsykologi, ofte med kontroversielle synspunkter. Eysenck la vekt på bruken av objektive, kvantitative metoder i studiet av personligheten; han var en forkjemper for atferdsterapi til behandling av mentale lidelser og en skarp kritiker av psykoanalysen. Eysenck utførte også forskning og kom med viktige bidrag med henblikk på IQ.

Han bidro også med å popularisere og vurdere andre sider av psykologisk forskning.

## Referanser


## Kilder
* *Store norske leksikon* Kunnskapsforlaget  3. opplag 1981
Færøysk syke

**Færøysk syke** (færøysk: *Føroyska sjúkan*) er en dødelig recessivt nedarvet sykdom som bare eksisterer på Færøyene. Den har ingen andre navn. 

Forskere mener at omkring hver tjuefemte færøying i dag er bærer av sykdommen, hvilket er en vesentlig øker risikoen for at sykdommen videreføres. Å være bærer betyr statistisk sett, at en mann og en kvinne som får barn sammen og som samtidig er bærerne har risiko for at videreføre sykdommen til barna sine, og i dette tilfelle vil en fjerdedel av avkommene få sykdommen. Et av 2000 nyfødte barn på Færøyene fødes med den færøyske syke. Man vet at minst 9 barn er født med sykdommen på Færøyene i perioden mellom 1978 til 2003.

Forskere har funnet ut at genmutasjonen fant sted i bygden Oyri på Eysturoy. Alle pasienter har foreldre som er etterkommere av én mann, som bodde i denne bygden omkring 1630.
 
Det defekte genet gjør at et viktig enzym som påvirker mange funksjoner i kroppen ikke blir produsert. Symptomene kan være svake muskler og døvhet. Generelt er barnas mentale tilstand normal, men på grunn av omfattende fysiske handicap er de ikke i stand til at klare seg uten hjelp. Pasienter  som lider av færøysk syke lever i gjennomsnitt ni år, noen har dog overlevet sykdommen opp til tenårene.

Den færøyske syke og karnitintransportørdefekt (CTD) er to forskjellige sykdommer, som har til felles at de er arvelige og begge er mer vanlige på Færøyene enn i andre land.

## Se også
*Karnitintransportørdefekt

## Referanser


## Eksterne lenker
* Artikel i dagbladet Politiken. Kilde (dansk)
*Metaboliske sygdomme på Færøerne (dansk)
ISO/IEC 15504

**ISO/IEC 15504**, også kjent som **SPICE** (**Software Process Improvement and Capability dErtermination**) er et sett med tekniske standarder for programvareutvikling og næringsliv-relaterte styringsfunksjoner. Den er en standard utviklet av International Organization for Standardization (ISO) og International Electrotechnical Commission (IEC) i fellesskap. ISO/IEC 15504 utgikk fra ISO/IEC JTC 1/SC 7, som er en annen felles standard mellom ISO og EIC

## Referanser
Raku

**Raku** (**Perl 6**) er et medlem av Perl-familien av programmeringsspråk.. Det er fortsatt under utvikling som en spesifikasjon fra hvilket flere kommandotolker og kompilatorer er blitt skrevet. Perl 6 introduserer elementer fra mange moderne og historiske programmeringsspråk. Perl 6 er ment å ha mange ulike implementasjoner. Kompatibilitet med Perl 5 er ikke en målsetning, selv om en kompatibilitetsmodus er del av spesifikasjonen. Arbeidet med Perl begynte i 2000. En release kandidat ble lansert 17. september 2015, og en endelig lansering er forventet i desember.

## Referanser


## Eksterne lenker
*
Walter Donaldson

**Walter Donaldson** (født 15. februar 1893, død 15. juli 1947) var en profilert og populær amerikansk tekstforfatter og komponist som komponerte mange hitsanger på 1910- og 1920-tallet.

## Historie
Walter Donaldson ble født i Brooklyn i New York som sønn av en pianolærer. Mens han fremdeles gikk på skole lagde han originalmusikk for skolens teater og fikk sine første profesjonelle sanger utgitt i 1915. Året etter hadde han en hit med «The Daughter of Rosie O'Grady». Etter militærtjeneste i United States Army under første verdenskrig ble Donaldson hyret som tekstforfatter av Irving Berlins musikkselskap. Han ble hos Berlin frem til 1928, produserte mange sanger som slo an. I 1928 etablerte han sitt eget plateselskap. Hans selskap var offisielt kjent som Donaldson, Douglas & Gumble, Inc, men alle utgivelsene hadde Walter Donaldsons navn i store bokstaver og det offisielle navnet i mindre skift.

Donaldson er først og fremst kjent som komponist, ikke som tekstforfatter. Han ga ut om lag 600 originalsanger.

## Utvalgte arbeider
* «The Army's Full of Irish: a Man from Erin Never Runs, He's Irish»
* «At Sundown»
* «Carolina in the Morning»
* «Don't Be Angry»
* «Don't Cry Frenchy, Don't Cry»
* «Georgia»
* «How Ya Gonna Keep 'em Down on the Farm (After They've Seen Paree)?
* «Kansas City Kitty»
* «Little White Lies»
* «Love Me or Leave Me»
* «Makin' Whoopee»
* «My Baby Just Cares for Me»
* «My Blue Heaven» (tekst: George A. Whiting)
* «My Buddy»
* «My Little Bimbo Down on a Bamboo Isle»
* «My Mammy» (en stor hit for Al Jolson)
* «That Certain Party»,
* «Yes Sir, That's My Baby»
* «You're Driving Me Crazy»
* «Sam, the Old Accordion Man»

Flere av disse sangene er skrevet av tekstforfatteren Gus Kahn. Donaldson samarbeidet også med Bret Hanlon, Sam M. Lewis og Joe Young.

På slutten av 1920-tallet flyttet Donaldson til Hollywood og komponerte og arrangerte musikk for filmindustrien. Han er kreditert for filmer som *Glorifying the American Girl*, *[[Suzy (film)|Suzy]]*, *[[Den store Ziegfeld]]*, *Panama Hattie*, *Follow the Boys* og  *Nevada*.

Donaldson pensjonerte seg i 1943 og døde i Santa Monica i California.

## Referanser


## Eksterne lenker
* 
* 
* 
* My Blue Heaven:  The Life and Music of Composer Walter Donaldson
* Walter Donaldson på Songwriters' Hall of Fame
* Sheet music for «How Ya Gonna Keep 'Em Down on the Farm? (After They've Seen Paree)», Waterson, Berlin & Snyder Co., 1919.
Hulst (Nederland)

**Hulst** er en kommune i Nederland i provinsen Zeeland.

## Referanser




## Eksterne lenker
* Kommunens nettside
Clarissa Pinkola Estés

**Clarissa Pinkola Estés** (født 27. januar 1945) er en  amerikansk jungiansk analytiker og forfatter. Hun er særlig kjent for boken *Kvinner som løper med ulver - myter og fortellinger om villkvinne-arketypen* .

## Referanser
Charles H. Graves

**Charles Hinman Graves** (født 14. august 1839 i Springfield i Massachusetts, død 7. oktober 1928 i Santa Barbara i California) var en amerikansk offiser, forretningsmann, politiker og diplomat. Han var USAs minister i Stockholm fra 1905 til 1913 og ble under unionsoppløsningen i 1905 instruert om å utøve sitt embete for Norge separat fra det for Sverige.

Graves var offiser og deltok i den amerikanske borgerkrigen der han ble såret i slaget ved Gettysburg. Den militære løpebanen endte i 1870 da Graves var oberst. Etter at karrieren i hæren var over slo han seg opp som forretningsmann i Duluth. Graves var politisk aktiv for Det republikanske parti i Minnesota. Han var ordfører i Duluth i to perioder og medlem av delstatsforsamlingen i Minnesota, først som senator 1873–76 og deretter i representantenes hus 1889–90.

Som diplomat var han politisk oppnevnt. Han presenterte sine akkreditiver som USAs minister i Sverige og Norge den 31. mai 1905, mens landene fortsatt var i union. Den 6. august 1905 ble hans mandat avsluttet for Norges vedkommende og 14. november 1905 fikk han instruks om å utøve ministerfunksjonene for Norge og Sverige separat. USA anerkjente Norges selvstendighet 30. oktober 1905.

Graves fortsatte å bo i Stockholm, der han tjenestegjorde som minister i Sverige til 12. desember 1913. For Norge ble det utnevnt en ny minister i juni 1906, Herbert H.D. Peirce. Peirce presenterte sine akkreditiver den 13. august 1906. Det var dermed Graves som sto på gjestelisten ved kong Haakon VIIs kroning i Trondheim den 22. juni 1906.

## Referanser
SPICE

**SPICE** (en forkortelse for *Simple Protocol for Independent Computing Environments*) er en programvare for virtuell virkelighet som gjør det mulig for brukere å benytte Internett til å få kontakt med en virtuell maskin.

Qumranet utviklet opprinnelig SPICE som lukket programvare i 2007. Red Hat kjøpte Qumraenet i 2008, og besluttet seg i desember 2009 for å lansere programmet som åpen kildekode. 

## Referanser


## Eksterne lenker
*
Frode Vartdal

**Frode Vartdal** (født 29. januar 1949 på Vartdal) er en norsk lege og forsker. Han er professor i immunologi ved Universitetet i Oslo, og var i perioden 2011 til 2018 dekan ved Det medisinske fakultet.

## Tidligere arbeid
Frode Vartdal ble uteksaminert med graden cand.med fra Universitetet i Oslo i 1975 og tok medisinsk doktorgrad i 1984. Han har siden 1978 vært tilknyttet det faglige miljøet innen immunologi og transfusjonsmedisin ved Rikshospitalet, nå Oslo universitetssykehus HF, Rikshospitalet. Siden 1990 har han vært ansatt som professor ved Universitetet i Oslo. 

Fra 2006 ledet Vartdal fakultetsdivisjonen tilknyttet Rikshospitalet. Som følge av dannelsen av Oslo universitetssykehus i 2009 ble de fem sykehusinstituttene ved UiO slått sammen til Institutt for klinisk medisin, og Vartdal tilrådde som instituttets første instituttrådsleder våren 2010. Høsten 2010 ble han valgt til dekan ved Det medisinske fakultet, med tiltredelse 1. januar 2011. Han ble gjenvalgt for en ny fireårs-periode i 2014.

## Forskning
Vartdals forskning har i hovedsak vært tilknyttet områdene nevroimmunologi og transplantasjonsimmunologi, med spesiell vekt på B-lymfocytter, benmargsceller, multippel sklerose (MS) og T-lymfocytter. 

På midten av 1980-årene oppfant Vartdal en ny metode for å separere celler for bruk til vevstyping ved transplantasjoner. Metoden er siden da blitt brukt innen serologisk vevstyping og cross-matching verden over.  

Han har publisert mer enn 100 vitenskapelige artikler i internasjonale tidsskrifter, og har veiledet 9 doktorgradsstudenter.

## Referanser


## Eksterne lenker
* uio.no Frode Vartdals UiO-side 
* 
*
Smådøla kraftverk (Lom)

**Smådøla  kraftverk (Lom)** er et vannkraftverk ved Tesse i Lom kommune i Innlandet.

Det er et elvekraftverk som utnytter et fall på 125 meter i Smådøla.

Det er installert tre francisturbiner på 9,5 MW, 3,2 MW, og 1,3 MW, tilsammen 14,4 MW.

Årsproduksjon er beregnet til 45 GWh.

Kraftverket er bygget i fjell. Produksjonen startet i april 2015.

## Referanser


## Kilder
* 
* NVE vannkraftdatabase
* AS Eidefoss
Chesapeake (Virginia)

**Chesapeake** er en uavhengig by i delstaten Virginia i USA. At en by er uavhengig vil si at den ikke er inkorporert i et fylke. Ifølge folketellingen i 2010 hadde byen ett innbyggertall på . I 2013 ble det estimert at innbyggertallet hadde steget til . Dette gjør at Chesapeake er den tredje største byen i Virginia etter innbyggertall bak Virginia Beach og Norfolk. I 2011 ble Chesapeake kåret til den 21. beste byen i USA av Bloomberg *Businessweek*.

I 1963 ble Chesapeake dannet ved at den tidligere uavhengige byen South Norfolk frigjorde seg fra Norfolk County. Konsolideringen ble godkjent og navnet ble valgt ved valg.

## Referanser


## Eksterne lenker
*
Kim Yo-jong

**Kim Yo-jong** (født 1987) er en nordkoreansk politiker.

Kim Yo-jong er Kim Jong-ils yngste datter som han fikk med Ko Yong-hui, den nordkoreanske lederen Kim Jong-uns mor. Som sin bror skal Kim Yo-jong ha studert i Sveits, noe som skal ha vært årene 1996–2000. Deretter skal hun ha studert ved Kim Il Sung-universitetet.

Hun var upåaktet av omverdenen og fremtrådte offentlig først 2010 på et foto fra Koreas arbeiderpartis kongress. Hun skal ha styrt Nord-Korea under Kim Jong-uns sykdomsfravær høsten 2014.

## Fotnoter

## Referanser


## Eksterne lenker
* «Hon är kvinnan som uppges styra Nordkorea», Aftonbladet, 2014-10-03.
Bryne (andre betydninger)

**Bryne** kan referere til:

* Bryne Fotballklubb
* Brynestein, et redskap

## Geografi

### Norske byer
* Bryne i Time kommune i Rogaland

### Norske lokalområder
* Bryne (Vanse) i Farsund, Agder
* Brynebergene i Drangedal, Telemark
* Brynebergdalen i Nore og Uvdal, Buskerud

### Norske verneområder
* Bryneholmen i Time, Rogaland

### Norske vassdrag
* Brynebekken i Farsund, Agder
* Brynebekken i Skien, Telemark
* Brynebekken i Tinn, Telemark
* Brynebotselva i Fjord, Møre og Romsdal
* Brynefossane i Sirdal, Agder
* Bryneåna i Time, Rogaland
Statens Havnevesen

**Statens Havnevesen** var en etat som bygde ut havner  rundt om i Norge, særlig fiskerihavner. Etaten eksisterte fra 1841 til 1974.

Statens Havnevesen blei oppretta i 1841. Havneloven fra 1842 regulerte ansvarsforholdet mellom kommunene og staten og åpna for at byene kunne kreve inn havnepenger til utbygging av havner.

Oluf Roll var havnedirektør fra 1861 til 1897 og i hans periode kom det fart i bygging av nye havneanlegg. Etter utbygging av 30 byhavner fram til 1872, satsa Statens Havnevesen på bygging av nye havner med tanke på fiskerinæringa. Utbygging av fiskerihavner blei fra 1873 støtta av Havnefondet, som i tillegg til midler fra statskassa også blei finansiert av eksportavgift på fiskeprodukt. Rundt 800 fiskerihavner blei bygd.

I 1974 blei Statens Havnevesen, Fyr- og merkevesenet og Losvesenet slått sammen. Den nye organisasjonen fikk navnet Kystverket.

## Referanser
Libjpeg

**libjpeg** er et utbredt fritt bibliotek med funksjoner som håndterer bildeformatet JPEG. Det implementer en JPEG kodek (koding og dekoding) sammen med ulike funksjoner for håndtering av JPEG data.

Det er skrevet i C og er distribuert som fri programvare med åpen kildekode. Den originale varianten vedlikeholdes av Independent JPEG Group (IJG).

JPEG File Interchange Format er utbredt på internett. Mengden med kompresjon kan justeres til å oppnå den ønskede balanse mellom filstørrelse og kvalitet.

Biblioteket ble lansert 7. oktober 1991. Siste versjon er 9a og ble lansert 14. januar 2014.

## Referanser


## Eksterne lenker
*
Sigmund Romberg

**Sigmund Romberg** (født 29. juli 1887, død 9. november 1951) var en østerriksk-ungarsk komponist som tilbrakte det mest av sitt yrkesaktive liv i USA. Han er kjent for sine musikaler og operetteer, særskilt *The Student Prince* (1924), *The Desert Song* (1926) og *The New Moon* (1928).

Tidlig i sin karriere ble Romberg engasjert av brødrene Shubert til å skrive musikk for deres musikaler og revyer, inkludert flere for Al Jolson. For brødrene Shubert tilpasset han også flere europeiske operetter for et amerikansk publikum, blant de suksessfulle *Maytime* (1917) og *Blossom Time* (1921), sistnevnte var kjent i Europa som *Das Dreimäderlhaus* med musikk av Franz Schubert. Hans tre operetter fra midten av 1920-tallet, navngitt over, er i stilen til Wien-oprettene, men hans andre verker fra denne tiden er preget av stilen til amerikanske musikaler for deres tid. Han skrev også filmmusikk.

## Referanser


## Litteratur
* Bordman, Gerald (1981): *American Operetta*. New York: Oxford University Press.
* Elliott, Arnold (1949): *Deep in My Heart, a Story Based on the Life of Sigmund Romberg*. New York City: Duell, Sloan and Pearce.
* Everett, William A. (2007): *Sigmund Romberg*, Yale University Press, ISBN 0300138350
* Gänzl, Kurt (2001): *The Encyclopedia of Musical Theatre* (3 bind). New York: Schirmer Books.
* Traubner, Richard (1983): *Operetta: A Theatrical History*. Garden City, NY: Doubleday & Company.

## Eksterne lenker
* 
* 
* 
* Liste over Rombergs verker for scenen, *Musical Theatre Guide*
Boost

**Boost** er et sett på omkring 80 biblioteker for programmeringsspråket C++. Bibliotekene støtter oppgaver og strukturer som lineær algebra, pseudo-slumptallsgenerator, multitråder, bildeprosessering, regulære uttrykk og enhetstesting. 

De fleste bibliotekene er lisensiert under Boost Software License, som tillater dem å brukes med både frie og proprietære programvareprosjekter. Mange av Boost's grunnleggere er i standardkomitéen til C++, og flere av bibliotekene har blitt inkorporerte i både C++ teknisk rapport 1 og i C++ 11 standarden.

## Referanser


## Litteratur
*
*
*
*
*
*
*
*
*
*

## Eksterne lenker
* 
*
Melchora Aquino

**Melchora Aquino de Ramos** (født 6. januar 1812 i Caloocan i Generalkapteinskapet Filippinene; død 2. mars 1919 i Quezon City) var en filippinsk revolusjonær som er forblitt mest kjent under sitt tilnavn ***Tandang Sora*** («tandang» er avledet fra *matandâ* som på tagalog betyr *gammel*), ettersom hun ved utbruddet av den filippinske revolusjon i 1896 var blitt 84 år gammel.

På Filippinene er hun blitt gitt heltetittelen *Mujer Magnífica de la Revolución y Madre de Balintawak* (*Grand Woman of the Revolution*) og *Madre de Balintawak* for sin innsats under revolusjonen.

## Første livsavsnitt
Hun ble født i Caloocan, som senere er vokst sammen med Manila og blitt del av storbyområdet Metro-Manila. Hun var datter av Juan og Valentina de Aquino, en landarbeiderfamilie som aldri hadde sjanse til noen skolegang. Ikke desto minne hadde hun fått, skjønt i liten grad, noe undervisning, slik at hun kunne både lese og skrive. Hun hadde også talent for sang. Hun sang under lokale fester, og sang i kirken under gudstjenester, som messer, dåp og bryllup. Hun ble også ofte valgt til rollen som *Reyna Elena* under «Santacruzan» under «Santacruzan», en religiøs prosesjon i mai til minne om  keiserinne Helenas oppdagelse av Kristi sanne kors.

Hun giftet seg med Fulgencio Ramos, en *cabeza de barangay* (landsbyformann), og de fikk seks barn. Ramos døde da deres yngste felles barn vlvar blitt syv år gammelt. Som alenemor forsørget hun familiet ved dyrking av ris og sukkerrør.

## Under den filippinske revolusjon
Hennes sønn var blitt medlem av den hemmelige organisasjon Katipunan, ledet av Andrés Bonifacio, som arbeidet for uavhengighet fra den spanske kolonimakt. Gjennom dønnen kom Melchora i kontakt med de revolusjonære. Da opprøret brøt ut i 1896 bestemte hun for aktiv deltagelse. 

På hjemstedet hadde hun et lite sted som snart ble et tilfluktssted for syke og sørede revolusjonære. Hun gav opprørerne mat, gav dem medisinsk behandling og oppmuntet dem moderlige råd og bønner. I hennes hjem hadde *Katipuneros* også hemmelige møter. Slik fikk hun tilnavnet *Katipunans moder* (*Madre del Katipunan*, *Mother of the Katipunan*).

Da spanjolene kom på sporet av henne, sendte de en kommando og arresterte henne. Den 29. april 1896 ble hun anklaget for å ha assistert Katipunan-opprørene og ble trass i sin fremskredne alder på 84 år innesperret i Bilibidfengselet i Manila. Her ble hun avhørt, men hun holdt fast ved sine overbevisninger og vedstod seg sin deltakelse i revolusjonen  og hjelp til Katipunan. Kort etter forsøkte hun å flykte til Novaliches, men ble fakket av sivile vakter fof ført tibake til Bilibid-fengselet for flere forhør.

Etter en tid deporterte de spanske myndigheter henne til Guam på Marianene i Stillehavet.

Etter at USA tok kontrollen på Filippinene i 1898, kunne Melchora Aquino i 1903 og andre forviste vende tilbake. Hun bodde så frem til sin død i en alder av 107 år, den 2. mars 1919, i sin datters hus i Quezon City. Hun ble gravlagt i bakgården der.

Gravstedet er senere blitt ffentrlig tilgjengelig, og heter *Himlayang Pilipino*.

## Referanser


## Eksterne lenker
* Biografi i Internet Archive
* Biografi
* Biografi
Consistent Network Device Naming

**Consistent Network Device Naming** er en konvensjon for å navngi Ethernet adaptere i Linux. Den ble skapt omkring 2009 for å erstatte den gamle standarden *EthX* som forårsaket problemer på datamaskiner med en multihoming-konfigurasjon (tilknyttet flere internettleverandører). Problemet skyldtes at nettverkskortet ville navngis basert på rekkefølgen det ble funnet av kjernen under oppstart. Når man tilføyde nye nettverkskort, kunne det gamle skifte navn.

## Referanser
Houston (Alaska)

**Houston** er en by i Matanuska-Susitna Borough i delstaten Alaska i USA. Houston er en del av Anchorage storbyområdet og er lokalisert 53 kilometer i luftlinje fra Anchorage sentrum, men en kjøretur mellom punktene er på 93 kilometer. Ifølge folketellingen i 2010 var befolkningstallet på 1912 innbyggere. I 2014 ble folketallet estimert til å være på 2133 innbyggere. Houston er lokalisert på koordinatene 61.608333 breddegrader og -149.773611 lengdegrader.

## Referanser


## Eksterne lenker
*
Russian Mission (Alaska)

**Russian Mission** er et tettsted i Kusilvak Census Area i delstaten Alaska i USA. Tettstedet var lokaliseringen til den første pelshandelsposten til Det russisk-amerikanske kompani i 1842. Tettstedet fikk offisielt navnet Russian Mission etter at Russland hadde solgt sine landområder i Alaska til USA. Salg av alkohol er forbudt. I 2014 ble befolkningen estimert i å være på 312 innbyggere. Tettstedets innbyggere blir betjent av flyplassen Russian Mission Airport.

Flesteparten av tettstedets innbyggere er russisk-ortodokse, med en katolsk minoritet.

## Referanser
Karl Johans gate (Halden)

**Karl Johans gate** (1–22) er ei gate i Halden kommune i Østfold. Gata ligger på nordsida av elva Tista og går fra Repslagergata til den møter Marcus Nilsens gate. Gata ble lagt ut etter at kommunen kjøpte Bockrammløkka i 1917.

Gata er oppkalt etter kong Karl III Johan.

## Referanser
Fiskelausvatnet (Narvik)

**Fiskelausvatnet** kan vise til to innsjøer i Narvik kommune i Nordland:

*Fiskelausvatnet (Medbyfjellet i Narvik) – ved Medbyfjellet seks kilometer sørøst for Bjerkvik
*Fiskelausvatnet (Urdalen i Narvik) – ved Europavei 10 i Urdalen
Fiskelausvatnet (Medbyfjellet i Narvik)

**Fiskelausvatnet** er en innsjø i Narvik kommune i Nordland. Den ligger på østsida av Medbyfjellet, rundt seks kilometer sørøst for Bjerkvik, og har utløp mot øst til Fiskelauselva. Innsjøen er regulert som magasin for Nygård kraftverk. 

## Referanser
Kvalifisering til VM i fotball 2018 (UEFA)

**Kvalifisering til VM i fotball 2018** for UEFA skjer gjennom et gruppespill hvor det beste laget fra hver gruppe går direkte til VM i fotball 2018, mens de åtte beste toerne spiller play-off mot hverandre. Trekningen av gruppene fant sted 25. juli 2015.

## Seeding
Seedingen er basert på FIFA-rankingen per juli 2015. De 52 lagene er seedet i seks potter.
*Pot 1 består av lag rangert 1–9.
*Pot 2 består av lag rangert 10–18.
*Pot 3 består av lag rangert 19–27.
*Pot 4 består av lag rangert 28–36.
*Pot 5 består av lag rangert 37–45.
*Pot 6 består av lag rangert 46–52.

Hver av 6-lags-gruppene består av ett lag fra hver av de seks pottene, mens hver 5-lags-gruppe består av ett lag fra hver av de fem første pottene.

Grunnet sentraliserte mediarettigheter for europeisk kvalifiseringsspill vil England, Frankrike, Tyskland, Italia, Spania og Nederland bli trukket til 6-lags-grupper for å få flest mulig kamper. De kunne imidlertid havne i samme gruppe hvis de var i forskjellig pott (de fleste av de nevnte lagene er i pott 1, mens Italia og Frankrike var i pott 2).

Grunnet de dårlige politiske forholdene mellom Armenia og Aserbajdsjan ba UEFA at FIFA opprettholdt UEFA-politikken om at disse lagene ikke skulle trekkes i samme gruppe, men siden de var i samme pott var dette uansett umulig.

Lagene ble plassert i følgende seeding-potter (FIFA-rankingen for juli 2015 i parentes).

Trekningen kom på et gunstig tidspunkt for Wales, Island og Østerrike som var inni sin beste trend på flere tiår i den pågående kvalifisering til EM i fotball 2016, mens det motsatte kan sies om Hellas som på dette tidspunktet hadde hatt en grusom kvalifisering og sank som en stein på FIFA-rankingen.

Den 9. juni 2016 ble Gibraltar og Kosovo med i VM-kvalifiseringen, hvor Gibraltar fikk plass i gruppe H og Kosovo fikk plass i gruppe I. Kosovo kan ikke spille i samme gruppe som Bosnia-Hercegovina og Serbia pga. sikkerhetsmessige årsaker.

## Grupper
### Gruppe A

### Gruppe B

### Gruppe C

### Gruppe D

### Gruppe E

### Gruppe F

### Gruppe G

### Gruppe H

### Gruppe I

## Play-off
De åtte beste gruppetoerne deltar i play-off. Lagene spiller her mot ett lag hver, i én hjemme- og én bortekamp. Vinnerne er klare for VM i fotball 2018 i Russland.

### Seeding og trekning
Trekningen ble foretatt 17. oktober 2017 i Zürich av FIFA. FIFA-rankingen for oktober 2017 (vist under i parentes) ble brukt for å dele inn i seedede og useedede lag. 

### Kampene
Første kamp spilles 9.–11. november, mens andre kamp spilles 12-14. november 2017.

## Referanser


## Eksterne lenker
*
HF «Seacat Norge»

**HF «Master Jet»** er en katamaranferge i eie av rederiet Taxyploa Maritime Co i Kypros og trafikkerer ruten Iraklio (Hellas) - Rethymno (Hellas) - Santorini (Hellas).

## Historie
I 1996 gikk fergen for ColorSeaCat KS, Norge og het HF «Seacat Norge», hun hadde ruten  Langesund (Norge) - Frederikshavn (Danmark).

## Kilder
* «Seacat Norge»  fakta om fartyg
*«Seacat Norge» aftenposten
*«Seacat Norge» bilder

## Eksterne lenker
* 
* 
*  HF «Master Jet» Offisiell  nettside
Wales (Alaska)

**Wales** er en bosetning i Nome Census Area i delstaten Alaska i USA. Ifølge folketellingen i 2010 hadde bosetningen et befolkningstall på 145 innbyggere. I 2014 ble folketallet estimert til å være på 149 innbyggere. Wales er den bosetningen som ligger mest mot vest i Fastlands-Amerika. Adak er bosetningen som ligger mest mot vest i Alaska. Adak er lokalisert i Aleutians West Census Area. Bosetningen blir betjent av Wales Airport. Wales ligger 179 kilometer nordvest for Nome og er lokalisert på koordinatene 65.612222 breddegrader og -168.089167 lengdegrader. Wales ligger like ved Cape Prince of Wales hvor Stillehavet møter Nordishavet.

## Referanser


## Eksterne lenker
* Native Village of Wales
* Alaska Division of Community and Regional Affairs: Wales
* Alaska Dispatch: Wales Image Gallery
* Topix: Wales News
Karl Johans gate (Sarpsborg)

**Karl Johans gate** er ei gate i Sarpsborg kommune i Østfold. Gata ligger i bysentrum og går fra Torget til Sigvat Skalds gate, der Sarpsborg politistasjon ligger. Sarpsborg og Rakkestad legevakt ligger i Karl Johans gate 3.

Gata er oppkalt etter kong Karl III Johan.

## Eksterne lenker
* Sarpsborg kommune. Personen bak gatenavnet A–Å